Here is a page extracted from Wikipedia that may contain CSS, HTML, and a lot of unformatted text.

Title: Estitxu Fernández
Content: Estitxu Fernández (Lesaca, Cinco Villas, Navarra, 2 de noviembre de 1975) ye una presentadora de televisión y periodista navarra. Estudeyó psicolochía y a mas ye bertsolaritza.

Deixó o suyo treballo de psicologa y prencipió a treballar en a Euskal Irrati Telebista (en aragonés Radiotelevisión basca). En os anyos 2000 y 2001 presentó o programa Su Festa (en aragonés literalment Fiesta de fuego) d'ETB 1. En 2001 presentó o programa Sorginen Laratza (en aragonés Fogaril d'as Bruixas) chunto con Xabier Euzkitze y Klaudio Landa. Tamién en ixe mesmo anyo substituyó a Andoni Aizpuru como presentadora d'o programa Bertatik Bertara (en aragonés Plegar a l'inte). En 2002 presentó o programa de televisión Bexamela (en aragonés Bechamel) y un anyo dimpués, en 2003 o programa Bizizaleak (en aragonés literalment "bizizale" ye qui vive bien). Hue en día, presenta en televisión o noticiario esportivo Kirolez Kirol os domingos de maitins y o programa de radio Tartaria que s'emite en Euskadi Irratia, a radio publica basca. En l'anyo 2007 presentó Euskal Kantuen Gaua (en aragonés Nueit d'as cancions bascas) en nueitbuena chunto con Julio Ibarra.

Vinclos externos 
  Berria. Entrevista con Estitxu Fernández
  Entrevista en a Revista Argia con Estitxu Fernández.

Presentadors de televisión de Navarra
Periodistas de Navarra
Naixius de Lesaca
1975 (naixencias)